Diari Oficial de la Generalitat Valenciana


Sumari del DOGV 4197, del 25-02-2002 (2002/1305)

Notificació a Promociones Bejalm, SL. Expedient número DFV 417/1999.
--------------------------------------------------------------------

### Dades del document

Número de DOGV
:   4197

Data del DOGV
:   25-02-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1305


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Promociones Bejalm, SL. Expedient número DFV 417/1999. [2002/F1305]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a la notificació de proposta de resolució a Promociones Bejalm, SL, amb referència DFV 417/1999.
  
Per ordre de l'instructor del procediment sancionador de referència, als efectes previstos en el Reglament d'Habitatges de Protecció Oficial de 24 de juliol de 1968, se li dóna trasllat de la proposta de resolució d'aquest, que es notifica a vosté perquè en prenga coneixement, amb l'advertiment que en el termini de 15 dies, comptadors des de l'endemà de la seua recepció, podrà al·legar tot allò que considere oportú en la seua defensa, de conformitat amb el que estableix l'article 19 del Reial Decret 1.398/1993, de 4 d'agost, pel qual s'aprova el Reglament de Procediment Sancionador, i que els documents que es troben en el procediment són:
  
1. Denúncia
  
2. Informe tècnic
  
3. Ordre d'obres
  
4. Plec de càrrecs
  
València, 22 d'octubre de 2001.- La secretària d'Actuacions: M Luisa Martí Llabata.
  
Proposta de resolució
  
Vist el procediment sancionador DFV 417/1999, seguit contra Promociones Bejalm, SL, i Construcciones Mazati, SL, per infracció del règim legal que regula els habitatges de protecció oficial, iniciat per ordre de procedir del cap del Servei Territorial d'Arquitectura i Habitatge.
  
Vist que són fets provats i així es declara, que en l'habitatge situat al Port de Sagunt, carrer de Sant Rafael, 13, presentava les deficiències assenyalades en el plec de càrrecs.
  
Vist que la denúncia que va donar origen a aquest procediment la formula el dia 15 de novembre de 1999, Yolanda Ortega Benito.
  
Vist que l'instructor no considera procedent la pràctica de prova, a més de la ja practicada i que consta en informe tècnic.
  
Vist que amb data 18 de maig de 2001 es formula a l'expedientat l'oportú plec de càrrecs.
  
Vist que al plec de càrrecs formula al·legacions la representació de Construcciones Mazati, SL.
  
Atés que les dites al·legacions no són d'estimar, ja que la denúncia es presenta l'any 1999, i no han transcorregut cinc anys des de la data de qualificació definitiva i la de denúncia, la part al·legadora va ser el constructor de la finca i els defectes tenen la consideració de greus segons l'informe tècnic de 18 de gener de 2001.
  
Atés que els fets continguts en el primer vist constitueixen una falta molt greu tipificada com a tal en l'article 6.10 de la Llei 1/1.997, de la Generalitat Valenciana, de Règim Sancionador en Matèria d'Habitatge.
  
Atés que l'expedientat és responsable davant de l'administració dels fets continguts en el primer vist.
  
Atés que la falta comesa per l'expedientat pot ser sancionada, segons el que disposa l'article 8 de la Llei 1/1997, de 21 de febrer, amb multa de 500.001 pessetes a 5.000.000 de pessetes.
  
Atés que és competent per a resoldre aquest procediment el cap del Servei Territorial d'Arquitectura i Habitatge, d'acord amb les facultats que a l'efecte li confereix el Decret del Govern Valencià 110/2000, de 18 de juliol.
  
Vistos la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge, la Llei de Règim Jurídic de les Administracions Públiques, i la resta de normes de general i pertinent aplicació, l'instructor que subscriu eleva la següent
  
Proposta de resolució
  
1. Imposar a cada un dels expedientats, com a autors d'una falta molt greu, prevista i sancionada com a tal en l'article 6.10 de la Llei 1/1997, una sanció de 700.000 pessetes (set-centes mil pessetes).
  
2. Obligar els expedientats que, per si o a la seua costa, realitzen en el termini màxim de 15 dies, les obres següents:
  
Executar i condicionar amb elements constructius necessaris i suficients les deficiències observades, i ajustar aquestes a les característiques descrites en el projecte d'execució i el plec de condicions.
  
Deficiències observades:
  
- Clavillament en la unió dels forjats amb les parets exteriors de tancament, tant en la façana com en el celobert.
  
- Solcs produïts per vessament de l'aigua, en el lluït dels paraments verticals, a causa de filtracions a través de la coberta en el cassetó de la caixa de l'escala i de la sala de màquines.
  
- Taques en els paraments horitzontals a causa de filtracions d'aigua a través de la coberta en l'habitatge de la porta 25.